Սակայն մենք էլ դիմենք հակափաստարկի և նշենք, որ Հայաստանի աշխատող բնակչության մոտ 52 տոկոսն աշխատավարձ է ստանում մասնավոր սեկտորից, սրան գումարենք նաև տարբեր միջազգային կառույցները, քաղաքացիական հասարակության մաս կազմող հասարակական կազմակերպությունները, միջպետական համաձայնագրով գործող ձեռնարկությունները, որոնց աշխատավարձերը չեն տրվում ՀՀ պետական բյուջեից: Ստացվում է, որ երկրի բնակչության մի զգալի մասը կապ չունի բյուջեից տրվող աշխատավարձերի հետ, իսկ բյուջեից սնվողներն էլ ստանում են նվազագույն աշխատավարձեր` այսպես խորացնելով սոցիալական մտահոգությունները: